આ જગ્યાએ ફરજ પર હાજર મહાનગરપાલિકાની ક્લીન-અપ બ્રિગેડના સભ્યો સમીર ખાન, કિરણ જાફર અને મોહસિન ખાન તેમની પાસે આવ્યા હતા અને દંડ ભરવા જણાવ્યું હતું. આને કારણે મોટો વિવાદ થયો હતો અને સામસામે મારામારીની ઘટના નોંધાઈ હતી. પબ્લિકે પણ તેમને ચેઇનચોર સમજીને માર્યા હતા. આ મુદ્દે વાત કરતાં મોહસિન ખાને કહ્યું હતું કે ‘અમે તેમની પાસે જઈને કચરો કરવા બદલ ૨૦૦ રૂપિયા અને પિચકારી મારવા બદલ ૨૦૦ રૂપિયા દંડ ભરવા જણાવ્યું હતું. આ સાંભળીને તેઓ ગુસ્સે થયા હતા અને દલીલ કરીને દંડ ભરવાની ના પાડવા લાગ્યા હતા. શંકર યાદવ ગુસ્સે થઈ જતાં તેણે પોતાનો બેલ્ટ કાઢીને એનાથી અમને મારવાનું શરૂ કરી દીધું હતું. ગનીન પ્રજાપતિએ પણ મુક્કા અને લાત મારીને તેને સાથ આપ્યો હતો. અમારી વચ્ચે ઝઘડો થઈ જતાં લોકો ભેગા થઈ ગયા હતા અને અમને અલગ કરવાના પ્રયાસ કરવા લાગ્યા હતા. જોકે શંકરનું વર્તન બહુ હિંસક હોવાથી પોલીસફરિયાદ કરવા માટે તેને ઘાટકોપર (વેસ્ટ)ની બીટ-ચોકીમાં લઈ ગયા હતા.’